U skladu sa odredbama člana 55. stav (2) i (3) važećeg Statuta Bosnalijeka d.d. i člana 233. stav (2), (3) i (4) Zakona o privrednim društvima (Službene novine FBiH, br. 81/15), na osnovu Odluke Nadzornog odbora Društva o ponovnom sazivanju redovne godišnje Skupštine društva Bosnalijek d.d. broj: 2450/20 od 22.06.2020. godine, objavljuje se:

**O B A V J E Š T E N J E**

**O PONOVNOM SAZIVANJU REDOVNE GODIŠNJE SKUPŠTINE DRUŠTVA BOSNALIJEK D.D.**

**I DATUM, VRIJEME I MJESTO ODRŽAVANJA**

Ponovno se saziva redovna godišnja Skupština društva Bosnalijek d.d. Sarajevo za dan 07.07.2020. godine sa početkom u 14:00 sati. Skupština će se održati u prostorijama Društva na adresi ul. Jukićeva br. 53, 71000 Sarajevo.

**II DNEVNI RED SKUPŠTINE**

**Za Skupštinu je utvrđen sljedeći dnevni red:**

1. Izbor radnih tijela Skupštine
* Izbor predsjednika Skupštine
* Izbor dva ovjerivača zapisnika Skupštine
1. Donošenje odluke o usvajanju Godišnjeg izvještaja o poslovanju Društva za 2019. godinu sa finansijskim izvještajina, izvještajem vanjskog revizora i izvještajima Nadzornog odbora i Odbora za reviziju
2. Donošenje odluke o rasporedu dobiti i isplati dividende ostvarene po Godišnjem izvještaju o poslovanju Društva za 2019. godinu
3. Donošenje odluke o izboru vanjskog revizora za reviziju finansijskih izvještaja društva Bosnalijek d.d. za 2020. godinu
4. Donošenje odluke o razrješenju članova Odbora za reviziju zbog isteka mandata
5. Donošenje odluke o izboru članova Odbora za reviziju pojedinačno
6. Donošenje odluke o utvrđivanju osnovnih elemenata za zaključenje ugovora sa članovima Odbora za reviziju

**III RADNA TIJELA SKUPŠTINE**

Do izbora predsjednika, zasjedanjem ponovno sazvane Skupštine će predsjedavati prisutni dioničar ili punomoćnik dioničara sa najvećim brojem dionica sa pravom glasa. Skupština većinom glasova, između prisutnih dioničara i punomoćnika dioničara, bira predsjednika Skupštine i dva ovjerivača zapisnika o radu Skupštine.

Utvrđivanje kvoruma i rezultate glasanja vršiće Odbor za glasanje u sastavu: Amer Ćosibegović, predsjednik i Nedim Vrtić i Amina Demirović, članovi.

U slučaju spriječenosti obavljanja funkcije predsjednika ili člana Odbora za glasanje, zamjenski članovi su: Nermina Krehić i Aida Kereš.

Zapisnik o radu Skupštine vodit će Sekretar Društva ili druga ovlaštena službena osoba.

**IV PRIJEDLOZI ODLUKA ZA SKUPŠTINU**

1. Prijedlog odluke o izboru radnih tijela Skupštine
2. Prijedlog odluke o usvajanju Godišnjeg izvještaja o poslovanju Društva za 2019. godinu sa finansijskim izvještajima, izvještajem nezavisnog revizora i izvještajima Nadzornog odbora i Odbora za reviziju
3. Prijedlog odluke o rasporedu dobiti i isplati dividende ostvarene po Godišnjem izvještaju o poslovanju Društva za 2019. godnu
4. Prijedlog odluke o izboru vanjskog revizora za reviziju finansijskih izvještaja društva Bosnalijeka d.d. za 2020. godinu
5. Prijedlog odluke o razrješenju članova Odbora za reviziju zbog isteka mandata
6. Prijedlog odluke o izboru članova Odbora za reviziju pojedinačno
7. Prijedlog odluke o utvrđivanju osnovnih elemenata za zaključenje ugovora sa članovima Odbora za reviziju

**V PRAVO UČEŠĆA I PRIJAVA ZA UČEŠĆE U RADU I ODLUČIVANJU SKUPŠTINE**

**Pravo učešća u radu i odlučivanju ponovno sazvane Skupštine imaju dioničari, odnosno njihovi zakonski zastupnici i punomoćnici, koji se nalaze na Listi dioničara kod Registra vrijednosnih papira u Federacije BiH najkasnije 30 dana prije datuma održavanja ponovno sazvane Skupštine ili posljednjeg radnog dana koji prethodi tom roku ako on pada u neradni dan.**

**Dioničar odnosno zakonski zastupnik i/ili punomoćnik dioničara koji želi učestvovati u radu i odlučivanju ponovno sazvane Skupštine, dužan je Odboru za glasanje podnijeti prijavu za učešće u radu i odlučivanju ponovno sazvane Skupštine, najkasnije 3 (tri) dana prije datuma određenog za njeno održavanje, t.j. zaključno sa 04.07.2020. godine.**

**Prijava se može podnijeti u pisanoj formi neposrednom predajom na protokol Društva ili preporučenom poštom na adresu Bosnalijek d.d. Sarajevo, ul. Jukićeva br. 53., ili putem telefaksa (broj: +387 (0) 33 814 253) ili putem elektronske pošte (E-mail adresa:** Bogdan.Jokovic@bosnalijek.com**).**

Obrazac prijave dioničari mogu naći na zvaničnoj web stranici Društva ([www.bosnalijek.ba](http://www.bosnalijek.ba))

**VI PRAVO UČEŠĆA U RADU I ODLUČIVANJU SKUPŠTINE PUTEM PUNOMOĆNIKA**

**Učešće u radu i odlučivanju ponovno sazvane Skupštine dioničar može ostvariti lično ili preko zakonskog zastupnika i/ili punomoćnika koji je dužan postupati u skladu sa uputama dioničara, a ako upute nije dobio, u skladu sa razumnom prosudbom najboljeg interesa dioničara – vlastodavca.**

Punomoć za učešće u radu i odlučivanju ponovno sazvane Skupštine daje se nakon objavljivanja Obavještenja o o ponovnom sazivanju redovne godišnje Skupštine Društva, u obliku ovjerene pisane izjave potpisane od strane dioničara – vlastodavca i punomoćnika.

Ovjerena punomoć, uz identifikacioni dokument dioničara i punomoćnika, dostavlja se Društvu lično neposrednom predajom na protokol Društva ili putem preporučene pošte na daresu: Bosnalijek d.d., ul. Jukićeva br. 53., ili putem telefaksa **(broj: +387 (0) 33 814 253)** ili putem elektronske pošte (E-mail adresa: Bogdan.Jokovic@bosnalijek.com**),** **najkasnije 3 (tri) dana prije datuma određenog za njeno održavanje, t.j. zaključno sa 04.07.2020. godine.**

Za dioničare pravna lica uz ovjerenu punomoć, dostavlja se i aktuelni izvod is Sudskog registra ili drugog nadležnog Registra kompanija domicilne države u originalu ne starijem od 3 mjeseca ili u ovjerenoj kopiji.

Original ovjerene punomoći, punomoćnik je dužan neposredno predati Odboru za glasanje najkasnije prilikom registracije za učešće u radu i odlučivanju ponovno sazvane Skupštine, a za dioničare pravna lica neophodno je uz punomoć predati i Aktuelni izvod iz Sudskog registra ili drugog nadležnog Registra kompanija domicilne države u originalu ne starijem od 3 mjeseca ili u ovjerenoj kopiji.

Sve punomoći izdate za redovnu godišnju Skupštinu Društva koja je bila sazvana za dan 22.06.2020. godine sa početkom u 14:00 sati važe i za ponovno sazvanu redovnu godišnju Skupštinu Društva.

Obrazac punomoći dioničari mogu naći na zvaničnoj web stranici Društva ([www.bosnalijek.ba](http://www.bosnalijek.ba))

**VII REGISTRACIJA I GLASANJE NA SKUPŠTINI**

Preporučuje se dioničarima odnosno zakonskim zastupnicima i punomoćnicima dioničara, koji žele učestvovati u radu i odlučivanju ponovno sazvane Skupštine, da dođu 30 minuta prije vremena određenog za početaka zasjedanja radi blagovremenog evidentiranja i registracije.

Svaki dioničar i punomoćnik dioničara dužan je prilikom registracije Odboru za glasanje predočiti validnu/važeću ispravu za osobnu/ličnu identifikaciju, a Odbor za glasanje je dužan utvrditi identitet dioničara i punomoćnika dioničara, te valjanost ovlašćenja odnosno punomoći i izvoda iz Sudskog ili drugog nadležnog Registra kompanija domicilne države.

**Glasanje na ponovno sazvanoj Skupštini se obavlja putem glasačkih listića zaokruživanjem odgovora „ZA“ ili „PROTIV“ prijedloga odluke i/ili zaokruživanjem broja ispred imena kandidata prilikom izbora radnih tijela Skupštine i organa Društva, s tim da Skupština može na odlučiti da se izbor radnih tijela vrši putem „aklamacije“ odnosno dizanjem ruku**

**VIII UVID U MATERIJALE ZA SKUPŠTINU**

**Od dana objavljivanja ovog Obavještenja, svi dioničari i punomoćnici dioničara imaju pravo izvršiti uvid u listu dioničara, uvid u finansijske izvještaje, izvještaj nezavisnog revizora i izvještaje Nadzornog odbora i Odbora za reviziju, te uvid u sve druge isprave i materijale koji se odnose na prijedloge odluka uvrštenih u Dnevni red Skupštine. Dioničar i/ili punomoćnik dioničara, na lični zahtjev i o vlastitom trošku, ima pravo na kopiju naprijed navedenih dokumenata. Uvid u sve navedene isprave i materijale može se izvršiti svakim radnim danom u vremenu od 10:30 do 14:30 sati u sjedištu društva Bosnalijek d.d. Sarajevo, ul. Jukićeva 53., zaključno sa 03.07.2020. godine do 14:30 sati. Za obradu zahtjeva za uvid odnosno kopiranje materijala, ovlašten je Sekretar Društva ili druga ovlaštena osoba, bez ovlaštenja za davanje objašnjenja i tumačenja materijala.**

 **NADZORNI ODBOR DRUŠTVA**